ઉત્તરપ્રદેશ સરકારે સરકારી બાબુઓને કામ કરતા રાખવા માટે એક નવો આદેશ બહાર પાડ્યો છે. ૫૦ની વયમાં પ્રવેશેલા બાબુઓ જો અનફિટ હશે અથવા ફરજમાં બેદરકારી દાખવતાં પકડાશે તો તેમને નોકરીમાંથી ‘ફરજિયાત નિવૃત્તિ' આપવામાં આવશે. રાજ્યનો આ આદેશ કર્મચારીઓને ગમ્યો નથી. રાજ્યમાં સરકારના વિવિધ વિભાગોમાં કાર્યરત ૧૬માંથી ચાર લાખથી વધુ કર્મચારીઓને આવા સ્ક્રીનિંગમાંથી પસાર થવું પડશે. તેમની કામગીરી અને ફિટનેસ અંગેનો એક વિસ્તૃત રિપોર્ટ ૩૧ જુલાઇ સુધી તૈયાર કરી દેવાશે.